Camera Națională a Cărții din Republica Moldova

Camera Națională a Cărții din Republica Moldova este instituție de stat cu statut de persoană juridică, fondată la 17 martie 1950 prin Hotărârea Guvernului Republicii Moldova nr. 350/1950.
Camera Națională a Cărții din Republica Moldova (CNCRM) este Agenție Bibliografică Națională, conform Liniilor directoare UNESCO (Guidelines for The National Bibliographic Agency and The National Bibliography, 1974) și se încadrează la această categorie (de agenții bibliografice) prin atribuțiile și sarcinile ce-i revin.
CNCRM este abilitată prin Legea 939/2000 cu privire la activitatea editorială să exercite funcția de agenție bibliografică națională pentru serviciile publice prestate în domeniile biblioteconomico-bibliografic și editorial.
Fiind o instituție cu statut deosebit – infrastructură bibliografico-electronică națională, are misiunea de a constitui, dezvolta, administra, cerceta și prezerva patrimoniul documentar național – Depozitul Legal/Fondul Intangibil (cărți, publicații seriale, carte veche, incunabule, hărți, fotografii, materiale audio-vizuale, resurse electronice), tipărit pe teritoriul Republicii Moldova, de a efectua controlul bibliografic național, de a valorifica producția editorială națională sub aspectul cercetării statistice și bibliografice.
Administrarea patrimoniului documentar național (depozitul legal) de publicații (cărți, periodice, manuscrise, carte veche, incunabule, hărți, documente grafice, fotografii, microfilme, fotocopii, materiale audio-vizuale și resurse electronice) și promovarea producției editoriale din Republica Moldova pentru întreaga comunitate prin:
CNCRM funcționează sub autoritatea Ministerului Culturii, care îi asigură resurse materiale și financiare pentru buna funcționare.
Camera Națională a Cărții din Republica Moldova (CNCRM) a fost fondată la 17 martie 1950 prin Hotărârea Guvernului Republicii Moldova nr. 350/1950.
În activitatea CNCRM pot fi evidențiate câteva etape, acestea fiind determinate de specificul mediului social, economic, informațional, funcțional :
Camera Națională a Cărții din Republica Moldova își desfășoară activitatea în conformitate cu prevederile Constituției Republicii Moldova, Legii nr. 939/2000 cu privire la activitatea editorială, Legii nr. 160/2017 cu privire la biblioteci, Legii nr. 349/2004 pentru aderarea RM la Statutul Centrului Internațional de Înregistrare a Publicații­lor Seriale, hotărârile și dispozițiile Guvernului, actele normative aprobate de Ministerul Educației, Culturii și Cercetării, tratatele internaționale la care Republica Moldova. CNCRM are misiunea de a constitui, dezvolta, administra, cerceta și prezerva patrimoniul documentar național – Depozitul Legal/Fondul Intangibil (cărți, publicații seriale, carte veche, incunabule, hărți, fotografii, materiale audio-vizuale, resurse electronice), tipărit pe teritoriul Republicii Moldova, de a efectua controlul bibliografic național, de a valorifica producția editorială națională sub aspectul cercetării statistice și bibliografice.
CNCRM exercită următoarele funcții de bază în calitate de:
În 1958-1963 se formează bibliografia națională curentă. Își încep apariția „Cronica cărții”, „Cronica articolelor de revistă”, „Cronica articolelor de gazetă”, „Cronica recenziilor”, cumulate ulterior în „Cronica presei RSS Moldovenești”, apoi în „Cronica presei”, titulatura fiind modificată în 1999 în „Bibliografia Națională a Moldovei”.
„Bibliografia națională a Moldovei” („BNM”), reflectă producția națională editorială curentă, constituind ansamblul resurselor bibliografice în format tipărit sau electronic, editate pe teritoriul Republicii Moldova, conținând compartimentele: „Cronica Cărții”, „Cronica documentelor de muzică tipărită”, „Cronica documentelor grafice”, „Cronica bibliografiei de bibliografii”, „Cronica recenziilor”, „Cronica resurselor electronice”, „Cronica articolelor de revistă”, „Cronica articolelor de gazetă”. Pe parcursul timpului lucrarea a devenit un instrument de informare de o importanță deosebită istorică, arhivistică și culturală. Ea redă date din care se află despre ce se tipărește în țară, cine publică, și care sunt domeniile de actualitate.
„BNM” este disponibilă atât sub formă de publicație periodică tradițională, cât și în format PDF, sub formă de înregistrări bibliografice, în baza de date a CNCRM, accesibilă online.
Din 1965 începe catalogarea centralizată pentru întreg sistemul de biblioteci din RM, prin elaborarea fișelor de catalog adnotate la cărți, articole din reviste și ziare.